Maurisio Početino

Maurisio Roverto Početino Trosero (; dzimis ) ir argentīniešu futbola treneris un bijušais futbolists. Spēlētāja karjeras laikā pārstāvējis Argentīnas, Spānijas un Francijas klubus, spēlējis aizsarga pozīcijā, bijis Argentīnas futbola izlases dalībnieks. Kopš 2024. gada septembra ir ASV izlases galvenais treneris.

 Karjera 
Futbolista karjeru sāka Argentīnas klubā Newell's Old Boys, divreiz ir bijis Argentīnas čempions. 1994. gadā pārcēlās uz Eiropu, pievienojoties Spānijas La Liga klubam Espanyol. Tajā aizvadīja sešas sezonas, 2000. gadā kļuva par Spānijas Karaļa kausa ieguvēju. 2001. gada janvārī pārgāja uz Francijas klubu Parīzes "Saint-Germain", bet 2003. gadā uz citu Ligue 1 klubu Bordeaux. Spēlētāja karjeras noslēgumā atgriezās Espanyol, ar ko 2006. gadā vēlreiz izcīnīja Spānijas kausu.

Argentīnas futbola izlasē debitēja  draudzības spēlē pret Nīderlandi. Piedalījies 2002. gada FIFA Pasaules kausa finālturnīrā. Kopumā izlases rindās aizvadījis 20 spēles un guvis divus vārtus.

Pēc spēlētāja karjeras beigām pievērsās trenera darbam. 2009. gada janvārī kļuva par Espanyol galveno treneri. Šajā amatā nostrādāja līdz 2012. gada novembrim, kad līgums pēc abpusējas vienošanās tika lauzts. 2013. gada janvārī kļuva par Anglijas Premjerlīgas kluba Southampton FC galveno treneri. 2013.—2014. gada sezonā aizveda komandu līdz 8. vietai Premjerlīgā.

 Početino tika apstiprināts par Tottenham Hotspur galveno treneri, parakstot piecu gadu līgumu. 2016. gada maijā pagarināja līgumu līdz 2021. gadam. 2018.—2019. gada sezonā aizveda Tottenham Hotspur līdz UEFA Čempionu līgas finālam, kurā viņa vadītā komanda piekāpās Liverpool. 2019. novembrī, kad pēc 12 aizvadītām kārtām komanda atradās 14. vietā Anglijas Premjerlīgā, tika atbrīvots no amata.

2021. gada janvārī Početino tika apstiprināts par Paris Saint-Germain komandas galveno treneri, kur viņš arī divus gadus pārstāvējis kā spēlētājs. 2021. gadā ar Parīzes klubu uzvarēja Francijas kausa izcīņā. 2021.—2022. gada sezonā viņa vadībā komanda izcīnīja Francijas čempiontitulu. 2022. gada jūlijā tika paziņots, ka Početino atstāj komandas galvenā trenera amatu.

2023. gada jūnijā Početino kļuva par Anglijas Premjerlīgas kluba Londonas Chelsea galveno treneri, noslēdzot līgumu uz diviem gadiem, ar iespēju to pagarināt vēl uz vienu gadu. Tomēr jau 2024. gada 21. maijā Chelsea klubs paziņoja, ka ir savstarpēji vienojušies ar Početino neturpināt sadarbību. 2024. gada septembrī apstiprināts par ASV izlases galveno treneri.

 Sasniegumi 

 Spēlētāja karjera 
Newell's Old Boys

 Argentīnas pirmā divīzija: 1990–91, 1992

Espanyol

 Copa del Rey: 1999–2000, 2005–06

Paris Saint-Germain

 UEFA Intertoto kauss: 2001

 Trenera karjera 
Paris Saint-Germain

 Ligue 1: 2021–22
 Francijas kauss: 2020–21
 Trophée des Champions: 2020

 Atsauces 

 Ārējās saites 

Kategorija:1972. gadā dzimušie
Kategorija:Santafē provincē dzimušie
Kategorija:Argentīnas futbolisti
Kategorija:Argentīnas izlases futbolisti
Kategorija:2002. gada FIFA Pasaules kausa spēlētāji
Kategorija:Argentīnas futbola treneri
Kategorija:Chelsea F.C. treneri
Kategorija:RCD Espanyol spēlētāji
Kategorija:Parīzes "Saint-Germain" spēlētāji
Kategorija:Bordo "Girondins" spēlētāji
Kategorija:Newell's Old Boys spēlētāji
Kategorija:ASV futbola izlases treneri